title: Decizia Consiliului din 19 decembrie 1994 privind încheierea unui Acord de cooperare între Comunitatea Europeană și Republica Africa de Sud

text:
Anunţ juridic important

|

31994D0822

Official Journal L 341 , 30/12/1994 P. 0061 - 0061 Finnish special edition: Chapter 11 Volume 34 P. 0003  Swedish special edition: Chapter 11 Volume 34 P. 0003  Ediţie specială în limba cehă Chapter 11 Volume 21 P. 395  - 395 Ediţie specială în limba estonă Chapter 11 Volume 21 P. 395  - 395 Ediţie specială în limba maghiară Chapter 11 Volume 21 P. 395  - 395 Ediţie specială în limba lituaniană Chapter 11 Volume 21 P. 395  - 395 Ediţie specială în limba letonă Chapter 11 Volume 21 P. 383  - 383 Ediţie specială în limba malteză Chapter 11 Volume 21 P. 395  - 395 Ediţie specială în limba polonă Chapter 11 Volume 21 P. 395  - 395 Ediţie specială în limba slovacă Chapter 11 Volume 21 P. 395  - 395 Ediţie specială în limba slovenă Chapter 11 Volume 21 P. 395  - 395

		19941219Decizia Consiliuluidin 19 decembrie 1994privind încheierea unui Acord de cooperare între Comunitatea Europeană și Republica Africa de Sud(94/822/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât orientările generale adoptate de Consiliul European la 29 octombrie 1993, Decizia Consiliului din 25 mai 1993 privind viitoarea cooperare pentru dezvoltare cu Africa de Sud și Decizia 93/678/PESC a Consiliului din 6 decembrie 1993 privind o acțiune comună adoptată de Consiliu în temeiul articolului J.3 din Tratatul privind Uniunea Europeană referitor la sprijinul acordat în favoarea tranziției spre o societate democratică și multirasială în Africa de Sud [2] prevăd crearea unui cadru adecvat de cooperare pentru consolidarea bazelor economice și sociale ale acestei tranziții;întrucât, în ședința sa din 18 și 19 aprilie 1994, Consiliul a decis să adopte un pachet de măsuri referitoare la Africa de Sud, inclusiv o ofertă de încheiere rapidă a unui acord;întrucât, pentru atingerea obiectivelor sale în sfera relațiilor externe, Comunitatea ar trebui să aprobe acordul de cooperare negociat cu Africa de Sud,DECIDE:Articolul 1Acordul de cooperare dintre Comunitatea Europeană și Republica Africa de Sud se aprobă în numele Comunității.Textul acordului se anexează la prezenta decizie.Articolul 2Președintele Consiliului efectuează, în numele Comunității, notificarea prevăzută la articolul 8 din acord.Articolul 3Prezenta decizie se publică în Jurnalul Oficial al Comunităților Europene.Adoptată la Bruxelles, 19 decembrie 1994.Pentru ConsiliuPreședinteleK. Kinkel[1] Aviz emis la 30 noiembrie 1994 (nepublicat încă în Jurnalul Oficial).[2] JO L 316, 17.12.1993, p. 45.--------------------------------------------------


title: Decizia Comisiei din 13 mai 2014 de desemnare a membrilor și a membrilor supleanți ai Comitetului pediatric pentru a reprezenta personalul medico-sanitar și asociațiile pacienților  Text cu relevanță pentru SEE

text:
               14.5.2014

               RO

               Jurnalul Oficial al Uniunii Europene

               C 144/12

         DECIZIA COMISIEI
   din 13 mai 2014
   de desemnare a membrilor și a membrilor supleanți ai Comitetului pediatric pentru a reprezenta personalul medico-sanitar și asociațiile pacienților
   (Text cu relevanță pentru SEE)
   (2014/C 144/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1901/2006 al Parlamentului European și al Consiliului din 12 decembrie 2006 privind medicamentele de uz pediatric și de modificare a Regulamentului (CEE) nr. 1768/92, a Directivei 2001/20/CE, a Directivei 2001/83/CE și a Regulamentului (CE) nr. 726/2004 (1), în special articolul 4 alineatul (1),
   întrucât:

               (1)

               În temeiul articolului 4 alineatul (1) din Regulamentul (CE) nr. 1901/2006, Comisia desemnează reprezentanți ai personalului medico-sanitar și ai asociațiilor pacienților în cadrul Comitetului pediatric al Agenției Europene pentru Medicamente.

               (2)

               În conformitate cu articolul 4 alineatul (1) din Regulamentul (CE) nr. 1901/2006, Comisia a lansat o cerere publică de exprimare a interesului. Parlamentul European a fost consultat cu privire la rezultatul evaluării cererilor primite în cadrul acestei cereri de exprimare a interesului.

               (3)

               Membrii și membrii supleanți ai comitetului sunt numiți pentru un mandat de trei ani începând cu 1 august 2014.

               (4)

               În cazul în care un membru sau un membru supleant care reprezintă personalul medico-sanitar numit prin prezenta decizie nu mai este în măsură să contribuie în mod eficient la lucrările comitetului sau demisionează, Comisia poate recurge la lista de rezervă pentru a înlocui acest membru, pentru perioada rămasă din mandatul membrului respectiv,

         DECIDE:
   Articolul 1
   (1)   Următoarele persoane sunt desemnate membri și membri supleanți ai Comitetului pediatric pentru a reprezenta personalul medico-sanitar, pentru un mandat de trei ani începând cu 1 august 2014:
   —   membru: Riccardo Riccardi;
   —   membru supleant: Maria Grazia Valsecchi;
   —   membru: Antje Neubert;
   —   membru supleant: Paolo Paolucci;
   —   membru: Johannes Taminiau;
   —   membru supleant: Doina Pleșca.
   (2)   Următoarele persoane sunt desemnate membri și membri supleanți ai Comitetului pediatric pentru a reprezenta organizațiile pacienților, pentru un mandat de trei ani începând cu 1 august 2014:
   —   membru: Günther Auerswald;
   —   membru supleant: Paola Baiardi;
   —   membru: Michal Odermarsky;
   —   membru supleant: Milena Stevanovic;
   —   membru: Tsvetana Schyns-Liharska;
   —   membru supleant: Kerry Leeson-Beevers.
   Articolul 2
   Următoarele persoane sunt înscrise pe o listă de rezervă a personalului medico-sanitar, în ordinea descrescătoare a punctajului obținut:

               —

               Maurizio Scarpa;

               —

               Jorrit Gerritsen.

      Adoptată la Bruxelles, 13 mai 2014.

            Pentru Comisie,

            pentru președinte

         Tonio BORG

            Membru al Comisiei

      (1)  JO L 378, 27.12.2006, p. 1.


title: 2012/297/UE: Decizia Consiliului din 7 iunie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XXI (Statistică) la Acordul privind SEE

text:
               12.6.2012

               RO

               Jurnalul Oficial al Uniunii Europene

               L 151/1

         DECIZIA CONSILIULUI
   din 7 iunie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XXI (Statistică) la Acordul privind SEE
   (2012/297/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Anexa XXI la Acordul privind Spațiul Economic European (2) („Acordul privind SEE”) conține dispoziții și măsuri specifice privind statisticile.

               (2)

               Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism (3) ar trebui încorporat în Acordul privind SEE.

               (3)

               Regulamentul (UE) nr. 692/2011 a abrogat Directiva 95/57/CE a Consiliului din 23 noiembrie 1995 privind culegerea datelor statistice în domeniul turismului (4), care este încorporată în anexa XXI la Acordul privind SEE.

               (4)

               Anexa XXI la Acordul privind SEE ar trebui, prin urmare, modificată în consecință.

               (5)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniune în cadrul Comitetului mixt al SEE privind modificarea propusă a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 7 iunie 2012.

            Pentru Consiliu

            Președintele

         M. BØDSKOV

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 192, 22.7.2011, p. 17.

      (4)  JO L 291, 6.12.1995, p. 32.

      Proiect
      DECIZIA NR. …/2012 A COMITETULUI MIXT AL SEE
      din
      de modificare a anexei XXI (Statistică) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European („Acordul privind SEE”), în special articolul 98,
      întrucât:

                  (1)

                  Anexa XXI la Acordul privind SEE a fost modificată prin Decizia nr. …/… a Comitetului mixt al SEE din … (1).

                  (2)

                  Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism (2) ar trebui încorporat în Acordul privind SEE.

                  (3)

                  Regulamentul (UE) nr. 692/2011 a abrogat Directiva 95/57/CE a Consiliului din 23 noiembrie 1995 privind culegerea datelor statistice în domeniul turismului (3), care este încorporată în anexa XXI la Acordul privind SEE.

                  (4)

                  Anexa XXI la Acordul privind SEE ar trebui, prin urmare, modificată în consecință,

            ADOPTĂ PREZENTA DECIZIE:
      Articolul 1
      Punctul 7c (Directiva 95/57/CE a Consiliului) din anexa XXI se înlocuiește cu următorul text:

                  „7c.

                     32011 R 0692: Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului (JO L 192, 22.7.2011, p. 17).

            În sensul prezentului acord, dispozițiile regulamentului se citesc cu următoarea adaptare:
      Liechtenstein este exonerat de obligația de a colecta datele cerute în temeiul anexei II la prezentul regulament.”
      Articolul 2
      Textele Regulamentului (UE) nr. 692/2011 în limbile islandeză și norvegiană, care se publică în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la […], cu condiția să se fi efectuat toate notificările în temeiul articolului 103 alineatul (1) din Acordul privind SEE către Comitetul mixt al SEE (4).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 192, 22.7.2011, p. 17.

         (3)  JO L 291, 6.12.1995, p. 32.

         (4)  [Nu au fost semnalate obligații constituționale.] [Au fost semnalate obligații constituționale.]


title: 2014/731/UE: Decizia Consiliului din 9 octombrie 2014 privind lansarea schimbului automatizat de date privind înmatricularea vehiculelor (VRD) în Malta

text:
               22.10.2014

               RO

               Jurnalul Oficial al Uniunii Europene

               L 302/56

         DECIZIA CONSILIULUI
   din 9 octombrie 2014
   privind lansarea schimbului automatizat de date privind înmatricularea vehiculelor (VRD) în Malta

      (2014/731/UE)

   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor și ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează de asemenea pe o vizită de evaluare și pe un test-pilot.

               (4)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (5)

               Malta a completat chestionarul privind protecția datelor și chestionarul referitor la datele privind înmatricularea vehiculelor (VRD).

               (6)

               Malta a derulat, împreună cu Țările de Jos, un test-pilot reușit.

               (7)

               S-a efectuat o vizită de evaluare în Malta, iar echipa de evaluare din Belgia și Țările de Jos a elaborat un raport privind vizita de evaluare și l-a înaintat grupului de lucru competent al Consiliului.

               (8)

               Un raport general de evaluare, care prezintă rezultatele chestionarului, vizita de evaluare și testul-pilot referitor la VRD, a fost înaintat Consiliului,

         ADOPTĂ PREZENTA DECIZIE:
   Articolul 1
   În scopul căutării automatizate a datelor privind înmatricularea vehiculelor (VRD), Malta a pus în aplicare pe deplin dispozițiile generale privind protecția datelor din capitolului 6 din Decizia 2008/615/JAI și poate primi și furniza date cu caracter personal în temeiul articolului 12 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Luxemburg, 9 octombrie 2014.

            Pentru Consiliu

            Președintele

         A. ALFANO

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia Consiliului din 23 noiembrie 1976 de constituire a unui Comitet fitosanitar permanent

text:
               03/Volumul 02

               RO

               Jurnalul Ofícial al Uniunii Europene

               168

         31976D0894

               L 340/25

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 23 noiembrie 1976
   de constituire a unui Comitet fitosanitar permanent
   (76/894/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere proiectul de decizie prezentat de Comisie,
   întrucât dispozițiile adoptate de Consiliu în domeniul fitosanitar prevăd o procedură de instituire a unei strânse cooperări între statele membre și Comisie, cu scopul de a facilita punerea în aplicare a acestora; întrucât, în scopul creării unei astfel de cooperări, este necesară instituirea unui comitet care să exercite funcțiile pe care i le atribuie aceste dispoziții;
   întrucât este de dorit ca această cooperare să se extindă la ansamblul domeniilor definite de aceste dispoziții; întrucât, în acest sens, este necesar ca acest comitet să fie abilitat să examineze orice chestiune care ține de aceste domenii,
   DECIDE:
   Articolul 1
   Se constituie un Comitet fitosanitar permanent (denumit în continuare „comitetul”), format din reprezentanți ai statelor membre și prezidat de un reprezentant al Comisiei.
   Articolul 2
   Comitetul exercită funcțiile care îi sunt delegate prin dispozițiile adoptate de Consiliu în domeniul fitosanitar, în cazurile și în condițiile prevăzute de aceste dispoziții.
   Comitetul poate să examineze orice altă chestiune care intră în domeniul de aplicare a acestor dispoziții, pe care președintele său o poate aduce în discuție, fie din proprie inițiativă, fie la cererea unui stat membru.
   Articolul 3
   Comitetul își stabilește regulamentul de procedură.

      Adoptată la Bruxelles, la 23 noiembrie 1976.

            Pentru Consiliu

            Președintele

         A. P. L. M. M. van der STEE


title: Decizia Consiliului și a Comisiei din 21 februarie 2005 privind încheierea Protocolului la Acordul de parteneriat și cooperare dintre Comunitățile Europene și statele lor membre, pe de o parte, și Republica Armenia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32005D0252

Jurnalul Oficial L 077 , 23/03/2005 p. 0009 - 0010 Jurnalul Oficial L 159 , 13/06/2006 p. 0271 - 0272

		20050221Decizia Consiliului și a Comisieidin 21 februarie 2005privind încheierea Protocolului la Acordul de parteneriat și cooperare dintre Comunitățile Europene și statele lor membre, pe de o parte, și Republica Armenia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2005/252/CE, Euratom)CONSILIUL UNIUNII EUROPENEȘI COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) a doua teză și articolul 300 alineatul (3) primul paragraf,având în vedere Tratatul de instituire a Comunității Europene a Energiei Atomice, în special articolul 101 alineatul (2),având în vedere Tratatul de aderare din 2003, în special articolul 2 alineatul (3),având în vedere Actul de aderare din 2003, în special articolul 6 alineatul (2),având în vedere propunerea Comisiei,având în vedere avizul Parlamentului European [1],întrucât:(1) Protocolul la Acordul de parteneriat și cooperare dintre Comunitățile Europene și statele lor membre, pe de o parte, și Republica Armenia, pe de altă parte [2], pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană a fost semnat în numele Comunităților Europene și al statelor lor membre la 30 aprilie 2004.(2) Protocolul trebuie aprobat,DECID:Articolul 1Protocolul la Acordul de parteneriat și cooperare dintre Comunitățile Europene și statele lor membre, pe de o parte, și Republica Armenia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii a Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană se aprobă în numele Comunității Europene, al Comunității Europene a Energiei Atomice și al statelor membre.Textul protocolului se atașează la prezenta decizie [3].Articolul 2Președintele Consiliului procedează, în numele Comunității Europene și al statelor sale membre, la notificarea prevăzută la articolul 4 din protocol. În același timp, președintele Comisiei procedează la această notificare în numele Comunității Europene a Energiei Atomice.Adoptată la Bruxelles, 21 februarie 2005.Pentru ConsiliuPreședinteleJ. AsselbornPentru ComisiePreședinteleJ. M. Barroso[1] Aviz emis la 26 octombrie 2004 (nepublicat încă în Jurnalul Oficial).[2] JO L 239, 9.9.1999, p. 3.[3] A se vedea JO L 300, 25.9.2004, p. 44.--------------------------------------------------


title: Decizia (PESC) 2015/382 a Consiliului din 6 martie 2015 de modificare a Deciziei 2011/137/PESC privind măsuri restrictive având în vedere situația din Libia

text:
               7.3.2015

               RO

               Jurnalul Oficial al Uniunii Europene

               L 64/38

         DECIZIA (PESC) 2015/382 A CONSILIULUI
   din 6 martie 2015
   de modificare a Deciziei 2011/137/PESC privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 28 februarie 2011, Consiliul a adoptat Decizia 2011/137/PESC (1).

               (2)

               La 20 octombrie 2014, Consiliul și-a exprimat îngrijorarea cu privire la situația din Libia și și-a declarat disponibilitatea de a pune în aplicare Rezoluția („RCSONU”) 2174 (2014) a Consiliului de Securitate al ONU din 27 august 2014, în vederea abordării amenințărilor la adresa păcii și stabilității în Libia. Consiliul a concluzionat că cei care se fac vinovați de acte de violență și cei care împiedică sau subminează democrația în Libia trebuie să fie trași la răspundere.

               (3)

               RCSONU 2174 (2014) extinde, printre altele, aplicarea interdicției de călătorie și a măsurilor de înghețare a activelor astfel cum se prevede la punctul 22 din RCSONU 1970 (2011) și la punctul 23 din RCSONU 1973 (2011) pentru a include persoane și entități care sprijină acte care amenință pacea, stabilitatea sau securitatea în Libia, sau care împiedică sau subminează finalizarea cu succes a tranziției sale politice. Prin Decizia 2014/727/PESC a Consiliului (2), anexele I și III la Decizia 2011/137/PESC au fost modificate în consecință.

               (4)

               Criteriile de aplicare a interdicției de călătorie și a măsurilor de înghețare a activelor, astfel cum se prevede în RCSONU 2174 (2014), ar trebui să se extindă și la persoane și entități care nu intră sub incidența anexei I sau a anexei III la Decizia 2011/137/PESC.

               (5)

               În urma hotărârii Tribunalului din 24 septembrie 2014 în cauza T-348/13 (3), Kadhaf Al Dam/Consiliul, rubrica referitoare la Ahmed Mohammed Qadhaf Al-Dam ar trebui să fie eliminată din anexele II și IV la Decizia 2011/137/PESC. Totodată, rubrica referitoare la o altă persoană ar trebui să fie eliminată din anexa II la decizia respectivă. De asemenea, rubrica referitoare la o altă persoană care figurează în anexele II și IV la Decizia 2011/137/PESC ar trebui să fie actualizată.

               (6)

               Prin urmare, Decizia 2011/137/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2011/137/PESC a Consiliului se modifică după cum urmează:

               1.

               la articolul 5 alineatul (1), se adaugă următoarea literă:

                           „(c)

                           persoanele care nu intră sub incidența anexei I la prezenta decizie și care sunt implicate în acte care amenință pacea, stabilitatea sau securitatea în Libia sau care sprijină astfel de acte ori care împiedică sau subminează finalizarea cu succes a tranziției politice a Libiei, inclusiv prin:

                                       (i)

                                       planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie încălcări ale drepturilor omului în Libia;

                                       (ii)

                                       atacuri împotriva oricărui aeroport, gară ori port maritim în Libia sau împotriva unei instituții sau instalații a statului libian sau împotriva oricărei misiuni străine din Libia;

                                       (iii)

                                       acordarea de sprijin grupărilor armate sau rețelelor infracționale, prin exploatarea ilicită a țițeiului sau a altor resurse naturale din Libia;

                                       (iv)

                                       acționarea pentru sau în numele sau la ordinul persoanelor sau entităților incluse pe listă,

                                 astfel cum sunt enumerate în anexa II la prezenta decizie.”

                     ;

               2.

               la articolul 6 alineatul (1), se adaugă următoarea literă:

                           „(c)

                           persoanele și entitățile care nu intră sub incidența anexei III la prezenta decizie implicate în acte care amenință pacea, stabilitatea sau securitatea în Libia sau care sprijină astfel de acte ori care împiedică sau subminează finalizarea cu succes a tranziției politice a Libiei, inclusiv prin:

                                       (i)

                                       planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie încălcări ale drepturilor omului în Libia;

                                       (ii)

                                       atacuri împotriva oricărui aeroport, gară ori port maritim în Libia sau împotriva unei instituții sau instalații a statului libian sau împotriva oricărei misiuni străine din Libia;

                                       (iii)

                                       acordarea de sprijin grupărilor armate sau rețelelor infracționale, inclusiv prin exploatarea ilicită a țițeiului sau a altor resurse naturale din Libia;

                                       (iv)

                                       acționarea pentru sau în numele sau la ordinul persoanelor și entităților incluse pe listă,

                                 astfel cum sunt enumerate în anexa IV la prezenta decizie.”

         Articolul 2
   Anexele II și IV la Decizia 2011/137/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 martie 2015.

            Pentru Consiliu

            Președintele

         K. GERHARDS

      (1)  Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (JO L 58, 3.3.2011, p. 53).

      (2)  Decizia 2014/727/PESC a Consiliului din 20 octombrie 2014 de modificare a Deciziei 2011/137/PESC privind măsuri restrictive având în vedere situația din Libia (JO L 301, 21.10.2014, p. 30).

      (3)  Nepublicată încă în Repertoriu.

      ANEXĂ

                  1.

                  Rubricile prevăzute în anexa II la Decizia 2011/137/PESC referitoare la următoarele persoane se elimină:

                              „6.

                              QADHAF AL-DAM, Ahmed Mohammed”

                              „19.

                              ZIDANE, Mohamad Ali.”

                  2.

                  Rubrica prevăzută în anexa IV la Decizia 2011/137/PESC referitoare la următoarea persoană se elimină:

                              „8.

                              QADHAF AL-DAM, Ahmed Mohammed.”

                  3.

                  Rubrica prevăzută în anexele II și IV la Decizia 2011/137/PESC referitoare la persoana de mai jos se înlocuiește cu rubrica următoare:

                              Nume

                              Informații de identificare

                              Motive

                              Data includerii pe listă

                              „1.

                              ABDULHAFIZ, Colonel Mas'ud [alias ABDULHAFID (nume); Massoud (prenume)]

                              Funcție: comandant al forțelor armate
                              Data nașterii: 1 ianuarie 1937
                              Locul nașterii: Tripoli, Libia

                              Al treilea în ierarhia de comandă a forțelor armate. Rol important în serviciile de informații ale armatei.

                              28.2.2011”


title: Decizia Consiliului din 27 martie 2006 privind semnarea și aplicarea provizorie a Acordului între Comunitatea Europeană și Consiliul de Miniștri al Republicii Albania privind anumite aspecte ale serviciilor aeriene

text:
Anunţ juridic important

|

32006D0716

Jurnalul Oficial L 294 , 25/10/2006 p. 0051 - 0051 Jurnalul Oficial L 200 , 01/08/2007 p. 0099 - 0099

		20060327Decizia Consiliuluidin 27 martie 2006privind semnarea și aplicarea provizorie a Acordului între Comunitatea Europeană și Consiliul de Miniștri al Republicii Albania privind anumite aspecte ale serviciilor aeriene(2006/716/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a autorizat Comisia să înceapă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.(2) Comisia a negociat, în numele Comunității, un acord cu Republica Albania privind anumite aspecte ale serviciilor aeriene, denumit în continuare "acordul", în conformitate cu mecanismele și directivele enumerate în anexa la decizia Consiliului de a autoriza Comisia să înceapă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.(3) Acordul ar trebui semnat și aplicat cu titlu provizoriu, sub rezerva încheierii acestuia,DECIDE:Articolul 1Se aprobă, în numele Comunității Europene, semnarea Acordului între Comunitatea Europeană și Consiliul de Miniștri al Republicii Albania privind anumite aspecte ale serviciilor aeriene, sub rezerva deciziei Consiliului privind încheierea acordului respectiv.Textul acordului se atașează la prezenta decizie.Articolul 2Președintele Consiliului este autorizat să desemneze persoana (persoanele) împuternicită(e) să semneze acordul în numele Comunității, sub rezerva încheierii acestuia la o dată ulterioară.Articolul 3Până la intrarea sa în vigoare, acordul se aplică din prima zi a primei luni care urmează datei la care părțile și-au adresat reciproc notificări privind îndeplinirea procedurilor necesare în acest sens.Articolul 4Președintele Consiliului este autorizat să procedeze la notificarea prevăzută la articolul 8 alineatul (2) din acord.Adoptată la Bruxelles, 27 martie 2006.Pentru ConsiliuPreședinteleH. Gorbach--------------------------------------------------


title: Decizia Consiliului din 17 iulie 2006 privind relațiile între Comunitatea Europeană, pe de o parte, și Groenlanda și Regatul Danemarcei, pe de altă parteText cu relevanță pentru SEE.

text:
Anunţ juridic important

|

32006D0526

Jurnalul Oficial L 208 , 29/07/2006 p. 0028 - 0031 Jurnalul Oficial L 076 , 16/03/2007 p. 0135 - 0138

		20060717Decizia Consiliuluidin 17 iulie 2006privind relațiile între Comunitatea Europeană, pe de o parte, și Groenlanda și Regatul Danemarcei, pe de altă parte(Text cu relevanță pentru SEE)(2006/526/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 187,având în vedere propunerea Comisiei,întrucât:(1) Tratatul de modificare a Tratatelor de instituire a Comunităților Europene cu privire la Groenlanda [1] ("Tratatul Groenlanda"), intrat în vigoare la 1 februarie 1985, prevede că Tratatul de instituire a Comunității Europene (Tratatul CE) nu se mai aplică Groenlandei, dar, întrucât Groenlanda face parte dintr-un stat membru, aceasta este, prin urmare, în calitate de țară și teritoriu de peste mări (TTPM), asociată Comunității Europene.(2) În preambul, Tratatul Groenlanda ia act de introducerea unui regim prin care se mențin legături strânse și durabile între Comunitate și Groenlanda și prin care se ține seama de interesele comune ale acestora, în special de necesitățile de dezvoltare ale Groenlandei, și recunoaște că regimul aplicabil TTPM prevăzut în partea a patra a Tratatului de instituire a Comunității Europene reprezintă cadrul potrivit pentru aceste relații.(3) În conformitate cu articolul 182 din Tratatul CE, scopul asocierii este promovarea dezvoltării economice și sociale a TTPM și stabilirea unor relații economice strânse între acestea și Comunitate în ansamblu. În temeiul articolului 188 din Tratatul CE, articolele 182-187 se aplică Groenlandei sub rezerva dispozițiilor specifice din protocolul privind regimul special aplicabil Groenlandei, anexat tratatului.(4) Dispozițiile privind aplicarea principiilor enunțate la articolele 182-186 din Tratatul CE sunt stabilite prin Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană ("decizie de asociere peste mări") [2] care se aplică în continuare Groenlandei în conformitate cu condițiile stabilite prin această decizie.(5) Consiliul Uniunii Europene, în concluziile acestuia din 24 februarie 2003 privind cel de-al patrulea protocol în materie de pescuit între Comunitatea Europeană, guvernul Danemarcei și guvernul local din Groenlanda, a recunoscut necesitatea extinderii și consolidării relațiilor viitoare între Uniunea Europeană și Groenlanda ținând seama de importanța zonelor de pescuit și a problemelor de dezvoltare structurală cu care se confruntă Groenlanda. De asemenea, Consiliul s-a angajat să bazeze relația dintre Uniunea Europeană și Groenlanda de după 2006 pe un parteneriat global pentru dezvoltare durabilă care va include un acord privind pescuitul specific, negociat în conformitate cu reguli și principii generale aplicate acestui tip de acorduri.(6) Consiliul Uniunii Europene, în concluziile sale din 24 februarie 2003, era de părere că, în contextul următorului cadru financiar al Uniunii Europene și ținând seama de necesitățile tuturor TTPM, este necesar ca viitoarele angajamente financiare privind Groenlanda să fie stabilite în funcție de nivelul actual al acestora, precum și în funcție de contribuțiile financiare ale altor părți, luând în considerare, în același timp, celelalte circumstanțe pertinente și un echilibru just între interesele comune și, în special, necesitățile Groenlandei în materie de dezvoltare și necesitățile CE de a putea avea acces în continuare la stocurile de pește disponibile în apele din Groenlanda în condiții de exploatare durabilă.(7) Acordul în materie de pescuit între Comunitatea Economică Europeană, pe de o parte, și guvernul Danemarcei și guvernul local din Groenlanda, pe de altă parte, semnat la Bruxelles, la 13 martie 1984 [3], care reamintește spiritul de cooperare ce rezultă din decizia Comunității de a acorda Groenlandei statutul de teritoriu de peste mări, se înlocuiește de la 1 ianuarie 2007 cu un nou acord de parteneriat în sectorul pescuitului.(8) Declarația comună a Comunității Europene, pe de o parte, și a guvernului local din Groenlanda și a guvernului Danemarcei, pe de altă parte, privind un parteneriat între Comunitatea Europeană și Groenlanda, semnată la Luxemburg, la 27 iunie 2006 [4], reamintește legăturile strânse istorice, politice, economice și culturale între Comunitate și Groenlanda și pune accentul pe necesitatea de a consolida parteneriatul și cooperarea între acestea în domeniile reglementate de prezenta decizie.(9) Măsurile necesare pentru punerea în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [5],DECIDE:PARTEA ÎNTÂIDISPOZIȚII GENERALE PRIVIND RELAȚIILE ÎNTRE COMUNITATE ȘI GROENLANDAArticolul 1Parteneriat(1) Fără a aduce atingere dispozițiilor Deciziei 2001/822/CE, parteneriatul între Comunitate și Groenlanda vizează în special extinderea și consolidarea relațiilor între acestea și contribuirea la dezvoltarea durabilă a Groenlandei.(2) Obiectivele acestui parteneriat sunt următoarele:(a) să ofere un cadru pentru dialog;(b) să fie atinse obiectivele comune prin intermediul consultării asupra unor subiecte de interes comun în scopul de a maximiza efectele acțiunilor de cooperare, în conformitate cu prioritățile celor doi parteneri;(c) să creeze o platformă de cooperare economică, financiară, științifică, educativă și culturală care să se bazeze pe principiile responsabilității și sprijinului reciproc;(d) să contribuie la dezvoltarea Groenlandei.Articolul 2DialogComunitatea, Groenlanda și Danemarca se consultă cu privire la principiile, normele de procedură și rezultatele parteneriatului instituit prin prezenta decizie.Articolul 3GestionareComisia și guvernul local din Groenlanda aplică prezenta decizie în conformitate cu rolurile și responsabilitățile fiecărui partener stabilite prin acordurile de finanțare menționate la articolul 12 alineatul (2).PARTEA A DOUACOOPERARE PENTRU O DEZVOLTARE DURABILĂ A GROENLANDEIArticolul 4Domenii de cooperareCooperarea sprijină politicile și strategiile sectoriale care facilitează accesul la activitățile și resursele productive, în special în următoarele domenii:(a) educație și formare;(b) resurse minerale;(c) energie;(d) turism și cultură;(e) cercetare;(f) siguranța alimentară.Articolul 5Principii(1) Cooperarea se bazează pe parteneriat și este pusă în aplicare în conformitate cu strategiile adoptate în temeiul articolului 6. Aceasta garantează acordarea, în mod previzibil și regulat, a unor resurse ale căror fluxuri sunt stabilite în mod flexibil și sunt adaptate situației Groenlandei.(2) Din perspectiva parteneriatului, activitățile de cooperare se stabilesc ca urmare a unei consultări strânse între Comisie, guvernul local din Groenlanda și guvernul Danemarcei. Aceste consultări se desfășoară cu deplina respectare a competențelor instituționale, juridice și financiare ale fiecăruia dintre parteneri.Articolul 6Programare(1) În cadrul parteneriatului, guvernul local din Groenlanda este responsabil de formularea politicilor sectoriale și, în special, de strategiile definite în acest scop și de aplicarea lor. Pentru a asigura viabilitatea politicilor și a strategiilor sectoriale, se efectuează evaluări strategice de mediu, dacă este necesar.(2) În cadrul prezentei decizii, guvernul local din Groenlanda și Comisia elaborează și adoptă un Document de programare indicativ pentru dezvoltarea durabilă a Groenlandei (denumit în continuare "DPDD") în conformitate cu politicile sectoriale prevăzute la alineatul (1).(3) Guvernul local din Groenlanda este responsabil de:(a) adoptarea politicilor sectoriale;(b) monitorizarea și evaluarea efectelor și rezultatelor politicilor sectoriale;(c) asigurarea punerii în aplicare corespunzătoare, rapide și eficiente a strategiilor din cadrul politicilor sectoriale;(d) raportarea anuală către Comisie a rezultatelor obținute ca urmare a aplicării acestor politici sectoriale.(4) Comisia este responsabilă de adoptarea deciziei anuale de finanțare privind alocarea globală corespunzătoare DPDD, în conformitate cu procedura prevăzută la articolul 10.Articolul 7Domeniul de finanțareÎn cadrul politicilor sectoriale stabilite de către guvernul local din Groenlanda, se pot acorda ajutoare financiare pentru următoarele activități:(a) reforme și proiecte compatibile cu politicile sectoriale;(b) dezvoltarea instituțională, consolidarea capacității și integrarea aspectelor de mediu;(c) programe de cooperare tehnică.Articolul 8Beneficiarii finanțăriiGuvernul local din Groenlanda este beneficiarul ajutorului financiar prevăzut în temeiul prezentei decizii.Articolul 9Dispoziții privind punerea în aplicareEste necesar ca dispozițiile necesare pentru punerea în aplicăare a acestei părți a deciziei să fie hotărâte în conformitate cu procedura de gestionare prevăzută la articolul 10 alineatul (2), în termen de trei luni de la intrarea în vigoare a prezentei decizii.Articolul 10Procedura comitetului(1) Comisia este asistată de către comitetul Groenlanda (denumit în continuare "comitet").(2) Atunci când se face trimitere la prezentul alineat, se aplică articolele 4 și 7 din Decizia 1999/468/CE.Termenul prevăzut la articolul 4 alineatul (3) din Decizia 1999/468/CE se stabilește la trei luni.(3) Comitetul își stabilește regulamentul de procedură.Articolul 11Asistență financiară(1) Asistența financiară comunitară prevăzută în sensul prezentei părți vizează perioada cuprinsă între 1 ianuarie 2007 și 31 decembrie 2013.(2) Această asistență se acordă sub forma unui ajutor bugetar.(3) Asistența financiară comunitară este pusă în aplicare prin intermediul unei gestionări directe centralizate, astfel cum a fost definită la articolul 53 din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [6].Articolul 12Controale(1) Prezenta decizie este pusă în aplicare în conformitate cu Regulamentul (CE, Euratom) nr. 1605/2002. În special, se prevede că Groenlanda are obligația de a institui un sistem de control corespunzător. Groenlanda verifică în mod regulat dacă activitățile care trebuie finanțate din bugetul comunitar au fost corect executate. Pe lângă raportul anual privind rezultatele obținute în temeiul politicilor sectoriale, Groenlanda prezintă o declarație anuală care garantează legalitatea și regularitatea operațiunilor. Aceasta ia măsurile corespunzătoare de prevenire a neregulilor și a fraudei și, dacă este necesar, declanșează urmărirea penală pentru a recupera fondurile alocate în mod necorespunzător.(2) Obligațiile detaliate ale guvernului local din Groenlanda privind gestiunea fondurilor comunitare sunt stabilite în acordurile de finanțare încheiate cu Comisia în vederea aplicării prezentei decizii. Aceste acorduri de finanțare stabilesc, în special, indicatorii sectoriali, care reprezintă valorile de referință care trebuie atinse, condițiile de plată care trebuie respectate, precum și metodele de control care permit verificarea îndeplinirii acestor condiții și raportarea progreselor realizate prin raportare la indicatorii sectoriali.PARTEA A TREIADISPOZIȚII FINALEArticolul 13ReexaminarePână la sfârșitul lunii iunie 2010, Comunitatea, guvernul local din Groenlanda și guvernul Danemarcei efectuează o reexaminare intermediară a parteneriatului. În urma acestei reexaminări, Comisia propune, dacă este necesar, modificarea prezentei decizii.Articolul 14Intrarea în vigoarePrezenta decizie produce efecte de la 1 ianuarie 2007. Prezenta decizie se aplică până la 31 decembrie 2013.Articolul 15PublicarePrezenta decizie se publică în Jurnalul Oficial al Uniunii Europene.Adoptată la Bruxelles, 17 iulie 2006.Pentru ConsiliuPreședinteleE. Tuomioja[1] JO L 29, 1.2.1985, p. 1.[2] JO L 314, 30.11.2001, p. 1.[3] JO L 29, 1.2.1985, p. 9.[4] JO L 208, 29.7.2006, p. 32.[5] JO L 184, 17.7.1999, p. 23.[6] JO L 248, 16.9.2002, p. 1.--------------------------------------------------


title: 2009/400/CE: Decizia Consiliului din 12 mai 2009 privind evenimentul Capitala europeană a culturii pentru anul 2012

text:
               26.5.2009

               RO

               Jurnalul Oficial al Uniunii Europene

               L 127/9

      DECIZIA CONSILIULUI

   din 12 mai 2009
   privind evenimentul „Capitala europeană a culturii” pentru anul 2012
   (2009/400/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019 (1), în special articolul 14,
   având în vedere raportul comitetului de selecție înaintat la 5 noiembrie 2008 Comisiei, Parlamentului European și Consiliului, în conformitate cu articolul 14 alineatul (2) din Decizia nr. 1622/2006/CE,
   având în vedere că sunt îndeplinite pe deplin criteriile prevăzute la articolul 14 alineatul (3) din Decizia nr. 1622/2006/CE,
   având în vedere recomandarea Comisiei din 8 aprilie 2009,
   DECIDE:
   Articol unic
   Guimarães și Maribor sunt desemnate „Capitala europeană a culturii 2012”, în conformitate cu articolul 14 din Decizia nr. 1622/2006/CE.

      Adoptată la Bruxelles, 12 mai 2009.

            Pentru Consiliu

            Președintele

         M. KOPICOVÁ

      (1)  JO L 304, 3.11.2006, p. 1.


title: 2009/604/CE: Decizia Comisiei din 7 august 2009 privind contribuția financiară comunitară, pentru anul 2009, la realizarea unui proiect-pilot cu o durată de doi ani în domeniul calității aerului în școli

text:
               8.8.2009

               RO

               Jurnalul Oficial al Uniunii Europene

               L 206/16

      DECIZIA COMISIEI

   din 7 august 2009
   privind contribuția financiară comunitară, pentru anul 2009, la realizarea unui proiect-pilot cu o durată de doi ani în domeniul calității aerului în școli
   (2009/604/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special articolul 49 alineatul (6) literele (a) și (b) și articolul 75 alineatul (2),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2), în special articolul 90,
   întrucât:

               (1)

               Bugetul general al Uniunii Europene pentru exercițiul financiar 2009 conține linia bugetară 17 03 09 – Proiect-pilot privind cercetarea complexă în domeniul sănătății, mediului, transportului și schimbărilor climatice (pilot project on Complex research on Health, Environment, Transport and Climate Change – HETC) – Îmbunătățirea calității aerului interior și exterior.

               (2)

               În temeiul articolului 49 alineatul (1) din Regulamentul (CE, Euratom) nr. 1605/2002 (denumit în continuare „regulamentul financiar”), înainte de a putea fi utilizate creditele înscrise în buget pentru orice acțiune a Comunității sau a Uniunii Europene, trebuie să se adopte un act de bază.

               (3)

               În temeiul articolului 49 alineatul (6) literele (a) și (b) din regulamentul financiar, prin derogare de la articolul 49 alineatul (1), creditele pentru proiectele-pilot de natură experimentală care vizează testarea fezabilității unei acțiuni și utilitatea acesteia, precum și creditele pentru acțiunile pregătitoare în domeniile de aplicare a Tratatului CE care vizează pregătirea de propuneri în vederea adoptării unor acțiuni viitoare pot fi executate fără un act de bază, cu condiția ca acțiunile pentru a căror finanțare sunt destinate să intre în sfera de competență a Comunităților sau a Uniunii Europene.

               (4)

               În temeiul articolului 75 alineatul (2) din regulamentul financiar, angajarea cheltuielilor trebuie să fie precedată de o decizie de finanțare adoptată de instituție sau de autoritățile delegate de către aceasta.

               (5)

               În temeiul articolului 90 alineatul (2) din Regulamentul (CE, Euratom) nr. 2342/2002 (denumit în continuare „normele de aplicare a regulamentului financiar”), în cazul în care executarea creditelor corespunzătoare este prevăzută într-un program anual de lucru care constituie un cadru suficient de detaliat, programul de lucru trebuie considerat ca fiind decizia de finanțare pentru subvențiile și contractele de achiziții publice în cauză.

               (6)

               Autoritatea bugetară a prevăzut o finanțare specifică în bugetul UE pentru 2009, și anume linia bugetară 17 03 09, pentru un proiect-pilot privind cercetarea complexă în domeniul sănătății, mediului, transportului și schimbărilor climatice (HETC) – Îmbunătățirea calității aerului interior și exterior.

               (7)

               Este adecvată adoptarea programului de lucru pentru Proiectul-pilot privind cercetarea complexă în domeniul sănătății, mediului, transportului și schimbărilor climatice (HETC) – Îmbunătățirea calității aerului interior și exterior, care va constitui decizia de finanțare pentru proiectul respectiv în sensul articolului 75 din regulamentul financiar și al articolului 90 din normele de aplicare a regulamentului financiar,

         DECIDE:
   Articolul 1
   Programul de lucru stabilit în anexă se aprobă și este finanțat prin linia bugetară 17 03 09 din bugetul general al Uniunii Europene pentru exercițiul financiar 2009, până la suma maximă de 4 000 000 EUR.
   Articolul 2
   Prezenta decizie constituie o decizie de finanțare în sensul articolului 75 din regulamentul financiar și al articolului 90 din normele de aplicare a regulamentului financiar.
   Directorul general pentru sănătate și consumatori este responsabil cu punerea sa în aplicare.

      Adoptată la Bruxelles, 7 august 2009.

            Pentru Comisie

         Androulla VASSILIOU

            Membru al Comisiei

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      ANEXĂ

         Proiect-pilot privind cercetarea complexă în domeniul sănătății, mediului, transportului și schimbărilor climatice (HETC) – Îmbunătățirea calității aerului interior și exterior (linia bugetară 17 03 09)

      1.   INTRODUCERE
      1.1.   Linie bugetară: 17 03 09

      1.2.   Act de bază

      Proiect-pilot în sensul articolului 49 alineatul (6) din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), astfel cum a fost modificat ultima dată prin Regulamentul (CE) nr. 1525/2007 (2).
      1.3.   Obiective generale ale proiectului-pilot

      Autoritatea bugetară a oferit Comisiei un credit pentru a finanța un proiect-pilot care vizează extinderea cunoștințelor noastre privind calitatea aerului interior din școli și infrastructuri de îngrijire a copiilor.
      În trecut, s-a acordat mai puțină atenție calității aerului interior în ceea ce privește cercetarea decât calității aerului exterior, chiar dacă cercetarea în acest ultim domeniu se aplică, în unele cazuri, aerului interior. De asemenea, există deja un vast cadru legislativ cu privire la aerul exterior, în timp ce reglementările privind aerul interior constau în inițiative și acte legislative dispersate. Mai mult, calitatea aerului interior în școli a fost mult mai puțin studiată decât calitatea aerului interior în alte medii închise. Deoarece aproximativ 20 % din populația UE petrece o perioadă lungă de timp în fiecare zi în școli și deoarece incidența astmului și a altor boli respiratorii crește rapid în Europa, în special în rândul copiilor, proiectul vizează:

                  —

                  identificarea și analizarea problemelor legate de aerul interior în școli, concentrându-se asupra ventilației, construcției clădirilor, întreținerii și curățeniei;

                  —

                  evaluarea eficacității unei ventilări adecvate pentru a reduce poluarea aerului ambiant în infrastructurile școlare;

                  —

                  evaluarea impactului schimbărilor climatice (frecvența crescută a valurilor de căldură, valuri de frig și poluanți ai aerului ambiant) în școli, asupra sănătății copiilor;

                  —

                  evaluarea impactului măsurilor de reducere a poluării aerului exterior, inclusiv măsuri luate pe termen scurt, asupra calității aerului interior în școli și asupra expunerii copiilor în mediile școlare;

                  —

                  formularea de recomandări adecvate pentru a aborda problemele legate de calitatea aerului interior în mediile școlare.

            1.4.   Priorități specifice pentru 2009

                  1.

                  Realizarea de măsurători în interiorul școlilor pentru a obține noi date referitoare la concentrațiile principalilor poluanți ai aerului din interiorul școlilor.

                  2.

                  Evaluarea efectului transportului (traficului) combinat cu impactul schimbărilor climatice asupra mediilor școlare.

                  3.

                  Evaluarea efectelor expunerii la poluanți ai aerului interior asupra sănătății copiilor și formularea de recomandări pentru prevenirea și reducerea bolilor respiratorii prin îmbunătățirea calității mediilor școlare și prin alte metode conexe.

                  4.

                  Efectuarea unei repartizări sistematice a surselor poluanților aerului interior în mediile școlare în termeni cantitativi. Identificarea principalelor surse ar permite diminuarea acestora. În acest context, o mai bună înțelegere a emisiilor chimice provenind din produsele de consum și din materialele de construcție constituie o prioritate.

                  5.

                  Studierea mecanismelor interacțiunii chimice și biochimice în amestecurile de aer interior care se întâlnesc de obicei în școli și în diferite latitudini geografice și elaborarea metodologiei care să permită o mai bună informare cu privire la efectul unor astfel de interacțiuni asupra riscului final pentru sănătate în cadrul procesului de evaluare a riscurilor pentru sănătate.

                  6.

                  Pe baza celor menționate anterior, elaborarea unor orientări europene pentru școli europene sănătoase.

            În trecut, două proiecte pe aceeași temă au fost deja susținute de Comisie și de Parlament:

                  —

                  În 2001, Comisia a susținut un proiect privind sănătatea respiratorie în școli în cinci orașe europene în Danemarca, Franța, Italia, Norvegia și Suedia. Rezultatele proiectului au arătat existența unor probleme comune, cum ar fi ventilația deficitară, prezența unor cantități ridicate de particule, mucegaiuri și alergeni. Concluzia proiectului a fost că un studiu asemănător care să acopere toate statele membre ar fi extrem de oportun (3).

                  —

                  În 2008, a fost prezentat oficial un proiect-pilot privind expunerea la produse chimice în aerul interior și riscurile potențiale pentru sănătate, finanțat de Parlamentul European. Analiza sa se referea, de asemenea, la școli și grădinițe situate în orașe din anumite state membre ale UE. Principalele rezultate subliniază necesitatea continuării cercetărilor pentru a încerca reducerea problemei reprezentate de poluarea aerului interior pentru sănătatea publică (în special în mediile închise unde copiii își petrec timpul în mod frecvent, cum sunt școlile și grădinițele) în Uniunea Europeană (4).

                  —

                  În 2009, având în vedere bugetul disponibil, s-a concluzionat că proiectul-pilot ar trebui să aibă o acoperire geografică extinsă în statele membre ale UE, punând accentul în mod special pe noile state membre. Țările candidate și țările din Europa Centrală și de Est urmează a fi incluse, de asemenea. Obiectivul este de a elabora orientări cu privire la măsurile corective pentru a acoperi o vastă gamă de situații în Europa.

                  —

                  Proiectul-pilot ar trebui să se bazeze pe proiecte anterioare și să creeze o sinergie cu proiectele existente în domeniu (de exemplu, HITEA) (5).

            2.   TIP DE SPRIJIN FINANCIAR: PROCEDURĂ DE OFERTARE
      2.1.   Defalcarea resurselor între părți/acțiuni care trebuie puse în aplicare (a se vedea secțiunile de mai jos)

      Suma totală disponibilă: 4 000 000 EUR. Se va acorda un singur contract de servicii global în urma unei proceduri publice de ofertare.
      2.2.   Rezultatele preconizate ale acțiunilor care urmează să fie finanțate

      Obiectivul procedurii de ofertare este de a dezvolta cunoștințele referitoare la calitatea aerului interior în școli, deoarece copiii, care sunt deosebit de vulnerabili la poluanți, își petrec cea mai mare parte a timpului în medii școlare. În plus, obiectivul studiului este de aduna informații cu privire la numeroasele situații care ar putea apărea în infrastructurile școlare din întreaga Europă. Prin urmare, studiul va furniza o orientare menită să acopere diverse situații, în vederea creării unor medii școlare sănătoase.
      2.3.   Calendar orientativ

                  Procedură de ofertare

                  Până la sfârșitul primului semestru al anului 2009

                  Selecția și semnarea contractului

                  Până la sfârșitul anului 2009

         (1)  JO L 248, 16.9.2002, p. 1.

         (2)  JO L 343, 27.12.2007, p. 9.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Efectele asupra sănătății ale poluanților aerului interior, integrând metode microbiologice, toxicologice și epidemiologice. http://www.hitea.eu/


title: Decizia (Euratom) 2016/852 a Consiliului din 12 mai 2016 de aprobare a încheierii, de către Comisia Europeană, în numele Comunității Europene a Energiei Atomice, a unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană

text:
               31.5.2016

               RO

               Jurnalul Oficial al Uniunii Europene

               L 142/1

         DECIZIA (Euratom) 2016/852 A CONSILIULUI
   din 12 mai 2016
   de aprobare a încheierii, de către Comisia Europeană, în numele Comunității Europene a Energiei Atomice, a unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               În conformitate cu articolul 6 alineatul (2) din Actele de aderare din 2003, 2005 și 2011, aderarea la un acord semnat sau încheiat de statele membre și de Uniune cu țări terțe sau organizații internaționale urnmează să fie aprobată prin intermediul unui protocol la respectivul acord. În conformitate cu articolul menționat, în cazul unei astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țara terță în cauză.

               (2)

               La 8 decembrie 2003, Consiliul a autorizat Comisia să deschidă negocieri, în numele Comunităților și al statelor membre ale acestora, cu Turkmenistan în vederea încheierii unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte (denumit în continuare „acordul”), pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniune.

               (3)

               La 23 octombrie 2006, Consiliul a autorizat Comisia să deschidă negocieri, în numele Comunităților și al statelor membre ale acestora, cu Turkmenistan în vederea încheierii unui protocol la acord, pentru a lua în considerare aderarea Republicii Bulgaria și a României la Uniune.

               (4)

               La 14 septembrie 2012, Consiliul a autorizat Comisia să deschidă negocieri pentru adaptarea acordurilor semnate sau încheiate de Uniune, sau de Uniune și statele membre ale acesteia, cu una sau mai multe țări terțe sau organizații internaționale, având în vedere aderarea Republicii Croația la Uniune.

               (5)

               Negocierile cu Turkmenistan au fost încheiate cu succes prin parafarea unui protocol la acord pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniune (denumit în continuare „protocolul”).

               (6)

               Semnarea și încheierea protocolului fac obiectul unei proceduri separate în ceea ce privește chestiunile care țin de competența Uniunii și a statelor membre ale acesteia,

               (7)

               Încheierea protocolului de către Comisie ar trebui să fie aprobată în ceea ce privește chestiunile care țin de competența Comunității Europene a Energiei Atomice,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană (1).
   Articolul 2
   Prezenta decizie intră în vigoare la data adoptării.

      Adoptată la Bruxelles, 12 mai 2016.

            Pentru Consiliu

            Președintele

         F. MOGHERINI

      (1)  Textul protocolului este atașat la decizia privind încheierea, în numele Uniunii Europene și a statelor membre ale acesteia, a unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană.


title: Decizia Consiliului din 25 octombrie 2004 privind semnarea, în numele Uniunii Europene, și aplicarea provizorie a anumitor dispoziții ale Acordului între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen

text:
Anunţ juridic important

|

32004D0849

Official Journal L 368 , 15/12/2004 P. 0026 - 0027

		20041025Decizia Consiliuluidin 25 octombrie 2004privind semnarea, în numele Uniunii Europene, și aplicarea provizorie a anumitor dispoziții ale Acordului între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen(2004/849/CE)CONSILIUL UNIUNII EUROPENE,având în vedere Tratatul privind Uniunea Europeană, în special articolele 24 și 38,întrucât:(1) În urma autorizării acordate președinției, asistată de Comisie, la 17 iunie 2002, negocierile cu autoritățile elvețiene privind asocierea Elveției la transpunerea, punerea în aplicare și dezvoltarea acquis-ului Schengen au fost finalizate.(2) Sub rezerva încheierii sale la o dată ulterioară, este de dorit semnarea acordului parafat la 25 iunie 2004.(3) Acordul prevede aplicarea provizorie a anumitor dispoziții. Aceste dispoziții ar trebui aplicate cu titlu provizoriu până la intrarea în vigoare a acordului.(4) În ceea ce privește dezvoltarea acquis-ului Schengen, care intră sub incidența titlului VI din Tratatul privind Uniunea Europeană, este oportun să se aplice, mutatis mutandis, dispozițiile Deciziei 1999/437/CE a Consiliului din 17 mai 1999 privind anumite norme de aplicare a Acordului încheiat între Consiliul Uniunii Europene și Republica Islanda și Regatul Norvegiei privind asocierea acestor două state la punerea în aplicare, asigurarea respectării și dezvoltarea acquis-ului Schengen [1] relațiilor cu Elveția de la semnarea acordului.(5) Prezenta decizie nu aduce atingere poziției Regatului Unit, în temeiul Protocolului de integrare a acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul de instituire a Comunității Europene și a Deciziei 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la punerea în aplicare unora dintre dispozițiile acquis-ului Schengen [2].(6) Prezenta decizie nu aduce atingere poziției Irlandei, în temeiul Protocolului de integrare a acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul de instituire a Comunității Europene și a Deciziei 2002/192/CE a Consiliului din 28 februarie 2002 privind cererea Irlandei de a participa la punerea în aplicare a unora dintre dispozițiile acquis-ului Schengen [3],DECIDE:Articolul 1Semnarea Acordului între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen și a documentelor conexe alcătuite din Actul final, acordul sub forma unui schimb de scrisori privind comitetele care asistă Comisia Europeană la exercitarea puterilor sale executive, precum și declarația comună privind ședințele comune, se aprobă în numele Uniunii Europene, sub rezerva încheierii.Textele acordului și ale documentelor conexe se anexează la prezenta decizie [4].Articolul 2Președintele Consiliului este autorizat să numească persoana împuternicită (persoanele împuternicite) să semneze acordul și documentele conexe în numele Uniunii Europene, sub rezerva încheierii.Articolul 3Prezenta decizie se aplică domeniilor reglementate de dispozițiile enumerate în anexele A și B la acord și dezvoltării acestora, în măsura în care aceste dispoziții au o bază juridică în Tratatul privind Uniunea Europeană sau în măsura în care prin Decizia 1999/436/CE [5] s-a stabilit că au o astfel de bază.Articolul 4(1) Dispozițiile articolelor 1-4 ale Deciziei 1999/437/CE se aplică, în același mod, asocierii Elveției la transpunerea, punerea în aplicare și dezvoltarea acquis-ului Schengen, care intră sub incidența titlului VI din Tratatul privind Uniunea Europeană.(2) Înainte ca delegațiile care reprezintă membrii Consiliului să ia parte la o decizie a comitetului mixt instituit prin acord, în conformitate cu articolul 7 alineatele (4) și (5) și articolul 10, acestea se reunesc în Consiliu pentru a stabili dacă poate fi adoptată o poziție comună.Articolul 5În conformitate cu articolul 14 alineatul (2) din acord, articolele 1, 3, 4, 5 și 6 și articolul 7 alineatul (2) litera (a) prima teză se aplică provizoriu, până la intrarea în vigoare a acestuia.Adoptată la Bruxelles, 25 octombrie 2004.Pentru ConsiliuR. VerdonkPreședintele[1] JO L 176, 10.7.1999, p. 31.[2] JO L 131, 1.6.2000, p. 43.[3] JO L 64, 7.3.2002, p. 20.[4] Documentul 13054/04 al Consiliului poate fi accesat la http://register.consilium.eu.int.[5] JO L 176, 10.7.1999, p. 17.--------------------------------------------------


title: 2010/439/PESC: Decizia 2010/439/PESC a Consiliului din 11 august 2010 de prelungire a mandatului Reprezentantului Special al Uniunii Europene în Afganistan

text:
               12.8.2010

               RO

               Jurnalul Oficial al Uniunii Europene

               L 211/17

         DECIZIA 2010/439/PESC A CONSILIULUI
   din 11 august 2010
   de prelungire a mandatului Reprezentantului Special al Uniunii Europene în Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 martie 2010, Consiliul a adoptat Decizia 2010/168/PESC (1) de numire a domnului Vygaudas USACKAS în calitate de Reprezentant Special al Uniunii Europene (denumit în continuare „RSUE”) în Afganistan pentru perioada 1 aprilie 2010-31 august 2010.

               (2)

               Mandatul RSUE ar trebui să fie prelungit până la 31 august 2011. Cu toate acestea, mandatul RSUE se poate încheia mai devreme, în cazul în care Consiliul decide astfel, pe baza unei propuneri din partea Înaltului Reprezentant al Uniunii pentru afaceri externe și politica de securitate (denumit în continuare „ÎR”), ca urmare a intrării în vigoare a Deciziei de instituire a Serviciului european pentru acțiune externă.

               (3)

               RSUE în Afganistan își va executa mandatul în contextul unei situații care s-ar putea deteriora și care ar putea afecta obiectivele politicii externe și de securitate comune prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Prin prezenta, se prelungește mandatul domnului Vygaudas USACKAS, în calitate de RSUE în Afganistan, până la 31 august 2011. Mandatul RSUE se poate încheia mai devreme, în cazul în care Consiliul decide astfel, pe baza unei propuneri din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politice
   RSUE reprezintă Uniunea Europeană (denumită în continuare „UE” sau „Uniunea”) și promovează obiectivele de politică ale UE în Afganistan, în strânsă cooperare cu reprezentanții statelor membre în Afganistan. În special, RSUE:

               (a)

               contribuie la punerea în aplicare a declarației comune UE-Afganistan și conduce punerea în aplicare a Planului de acțiune al UE privind Afganistan și Pakistan, în ceea ce privește Afganistan, colaborând în acest sens cu reprezentanții statelor membre în Afganistan;

               (b)

               sprijină rolul central jucat de Organizația Națiunilor Unite (ONU) în Afganistan, punând accent în mod deosebit asupra contribuției la o mai bună coordonare a asistenței internaționale, promovând astfel punerea în aplicare a Comunicatului Conferinței de la Londra, a planului Afganistan Compact, precum și a rezoluțiilor ONU relevante.

         Articolul 3
   Mandatul
   Pentru îndeplinirea mandatului său, RSUE, în strânsă cooperare cu reprezentanții statelor membre în Afganistan:

               (a)

               promovează perspectiva Uniunii asupra procesului politic și a evoluțiilor din Afganistan;

               (b)

               menține o legătură strânsă cu instituțiile afgane relevante și sprijină dezvoltarea acestora, în special guvernul și parlamentul, precum și autoritățile locale. De asemenea, trebuie să se mențină contactul cu alte grupuri politice afgane și cu alți actori relevanți din Afganistan;

               (c)

               menține o legătură strânsă cu părțile interesate relevante, internaționale și regionale, din Afganistan, în special cu Reprezentantul Special al Secretarului General al ONU și cu reprezentantul superior civil al Organizației Tratatului Atlanticului de Nord (NATO), precum și cu alte organizații și parteneri-cheie;

               (d)

               oferă consiliere cu privire la progresele înregistrate în atingerea obiectivelor Declarației comune UE-Afganistan, ale Planului de acțiune al UE pentru Afganistan și Pakistan, în ceea ce privește Afganistan, ale planului Afganistan Compact și ale Comunicatului Conferinței de la Londra, în special în următoarele domenii:

                           —

                           construirea capacităților civile, în special la nivel subnațional;

                           —

                           buna guvernanță și formarea instituțiilor statului de drept, în special a unui sistem judiciar independent;

                           —

                           reformele electorale;

                           —

                           reformele sectorului de securitate, inclusiv consolidarea instituțiilor judiciare, a armatei naționale și a forței de poliție;

                           —

                           promovarea creșterii economice, în special a agriculturii și a dezvoltării rurale;

                           —

                           respectarea obligațiilor internaționale ale Afganistanului cu privire la drepturile omului, inclusiv respectarea drepturilor persoanelor care aparțin minorităților și a drepturilor femeilor și ale copiilor;

                           —

                           respectarea principiilor democratice și a statului de drept;

                           —

                           promovarea participării femeilor în administrația publică și în societatea civilă;

                           —

                           respectarea obligațiilor internaționale ale Afganistanului, inclusiv cooperarea în cadrul eforturilor internaționale de combatere a terorismului, a traficului ilicit de stupefiante și a traficului de ființe umane, a proliferării armelor de distrugere în masă și materialelor aferente;

                           —

                           facilitarea asistenței umanitare și întoarcerea planificată a refugiaților și a persoanelor strămutate în interiorul țării; și

                           —

                           consolidarea eficienței prezenței și a activităților Uniunii în Afganistan și contribuția la elaborarea rapoartelor permanente de implementare, la fiecare 6 luni, privind Planul de acțiune al UE, solicitate de Consiliu;

               (e)

               participarea activă la forumurile locale de coordonare, precum Consiliul mixt de coordonare și monitorizare (CMCM), și informarea permanentă deplină a statelor membre neparticipante cu privire la deciziile luate la aceste niveluri;

               (f)

               consiliere cu privire la participarea și la pozițiile Uniunii în cadrul conferințelor internaționale privind Afganistan și contribuția la promovarea cooperării regionale.

         Articolul 4
   Punerea în aplicare a mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (denumit în continuare „COPS”) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Finanțarea
   (1)   Suma de referință estimată pentru acoperirea cheltuielilor aferente mandatului RSUE în perioada 1 septembrie 2010-31 august 2011 este de 4 515 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză sau de instituția Uniunii, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul internațional contractat trebuie să aibă naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare executării și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor clasificate ale UE
   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (2), în special atunci când gestionează informații clasificate ale UE.
   Articolul 9
   Accesul la informații și la asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, măsuri organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la asigurarea unei utilizări coerente a tuturor instrumentelor Uniunii la fața locului în vederea realizării obiectivelor de politică ale Uniunii. Activitățile RSUE se coordonează cu cele ale Comisiei, precum și cu cele ale RSUE pentru Asia Centrală, și cu reprezentanța Uniunii în Pakistan. RSUE furnizează periodic scurte informări misiunilor statelor membre și delegațiilor Uniunii.
   (2)   Pe teren se menține o strânsă legătură cu șefii delegațiilor Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE oferă, la fața locului, consiliere politică pentru șeful Misiunii de poliție a UE în Afganistan (EUPOL AFGANISTAN). RSUE și comandantul operațiilor civile se consultă reciproc, în funcție de necesități. RSUE stabilește, de asemenea, legături cu alți actori internaționali și regionali de pe teren.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind progresele înregistrate la sfârșitul lunii februarie 2011, precum și un raport cuprinzător privind executarea mandatului la sfârșitul mandatului.
   Articolul 14
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 11 august 2010.

            Pentru Consiliu

            Președintele

         S. VANACKERE

      (1)  JO L 75, 23.3.2010, p. 22.

      (2)  JO L 101, 11.4.2001, p. 1.


title: Decizia 2014/727/PESC a Consiliului din 20 octombrie 2014 de modificare a Deciziei 2011/137/PESC privind măsuri restrictive având în vedere situația din Libia

text:
               21.10.2014

               RO

               Jurnalul Oficial al Uniunii Europene

               L 301/30

         DECIZIA 2014/727/PESC A CONSILIULUI
   din 20 octombrie 2014
   de modificare a Deciziei 2011/137/PESC privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 28 februarie 2011, Consiliul a adoptat Decizia 2011/137/PESC (1).

               (2)

               La 27 iunie 2014, Comitetul pentru sancțiuni, instituit în temeiul Rezoluției Consiliului de Securitate al Organizației Națiunilor Unite (RCSONU) 1970 (2011) privind Libia, a actualizat lista persoanelor și a entităților cărora li se aplică măsurile restrictive. Prin urmare, listele prevăzute în anexele I și III la Decizia 2011/137/PESC ar trebui modificate în consecință.

               (3)

               La 27 august 2014, Consiliul de Securitate al Organizației Națiunilor Unite a adoptat RCSONU 2174 (2014) privind extinderea aplicării interdicției de călătorie și a măsurilor de înghețare a activelor prevăzute la punctul 22 din RCSONU 1970 (2011) și la punctul 23 din RCSONU 1973 (2011).

               (4)

               De asemenea, RCSONU 2174 (2014) modifică sfera de aplicare a embargoului asupra armelor impus în temeiul punctului 9 din RCSONU 1970 (2011) și al punctului 13 din RCSONU 2009 (2011), precum și în temeiul punctelor 9 și 10 din RCSONU 2095 (2013). Se impune, prin urmare, modificarea Deciziei 2011/137/PESC pentru a aduce clarificări suplimentare privind sfera de aplicare a embargoului asupra armelor.

               (5)

               Prin urmare, Decizia 2011/137/PESC ar trebui să fie modificată în consecință.

               (6)

               Sunt impun acțiuni suplimentare din partea Uniunii pentru a pune în aplicare unele din aceste modificări,

         ADOPTĂ PREZENTA DECIZIE:
   Articolul 1
   Decizia 2011/137/PESC se modifică după cum urmează:

               1.

               Articolul 2 se înlocuiește cu următorul text:
               „Articolul 2
               (1)   Articolul 1 nu se aplică:

                           (a)

                           furnizării, vânzării sau transferului de echipamente militare neletale sau de echipamente care ar putea fi folosite pentru represiune internă, destinate exclusiv uzului umanitar și de protecție;

                           (b)

                           acordării de asistență tehnică, formare sau alt tip de asistență, inclusiv personal, în legătură cu astfel de echipamente;

                           (c)

                           acordării de asistență financiară în legătură cu astfel de echipamente.

                     (2)   Articolul 1 nu se aplică:

                           (a)

                           furnizării, vânzării sau transferului de arme și materiale conexe;

                           (b)

                           acordării de asistență tehnică, formare sau alt tip de asistență, inclusiv personal, în legătură cu astfel de echipamente;

                           (c)

                           acordării de asistență financiară în legătură cu astfel de echipamente,

                     după cum a fost aprobat anterior de către Comitetul instituit în temeiul punctului 24 din RCSONU 1970 (2011) (denumit în continuare «Comitetul»).
               (3)   Articolul 1 nu se aplică furnizării, vânzării sau transferului de arme de calibru mic, armament ușor și materiale conexe, exportate temporar către Libia pentru utilizarea exclusivă de către personalul Organizației Națiunilor Unite (ONU), reprezentanții mass-media și persoanele angajate în cadrul programelor umanitare și de dezvoltare și personalul asociat, notificate în prealabil Comitetului și în absența unei decizii negative a Comitetului în termen de cinci zile lucrătoare de la respectiva notificare.
               (4)   Articolul 1 nu se aplică furnizării, vânzării sau transferului de echipamente militare neletale, destinate exclusiv asistenței în domeniul securității sau asistenței pentru dezarmare acordate guvernului libian și nici acordării de asistență tehnică, formare sau asistență financiară în legătură cu astfel de echipamente.
               (5)   Articolul 1 nu se aplică furnizării, vânzării sau transferului de îmbrăcăminte de protecție, inclusiv vestele antiglonț și căștile militare, exportate temporar către Libia, exclusiv pentru uz personal, de către personalul ONU, al Uniunii sau al statelor membre ale acesteia, de către reprezentanții mass-media și de către persoanele angajate în cadrul programelor umanitare și de dezvoltare și personalul asociat.
               (6)   Articolul 1 nu se aplică furnizării, vânzării sau transferului de echipamente militare neletale, destinate exclusiv utilizării în scop umanitar sau de protecție, și serviciilor conexe de formare sau asistență tehnică.”;

               2.

               La articolul 5 alineatul (1), litera (a) se înlocuiește cu:

                           „(a)

                           a persoanelor enumerate în anexa I la RCSONU 1970 (2011), precum și a celorlalte persoane desemnate de Consiliul de Securitate sau de către Comitet în conformitate cu punctul 22 din RCSONU 1970 (2011), punctul 23 din RCSONU 1973 (2011) și punctul 4 din RCSONU 2174 (2014), după cum se prevede în anexa I la prezenta decizie.”

                     ;

               3.

               La articolul 6 alineatul (1), litera (a) se înlocuiește cu:

                           „(a)

                           a persoanelor și entităților enumerate în anexa II la RCSONU 1970 (2011), precum și a celorlalte persoane și entități desemnate de Consiliul de Securitate sau de către Comitet în conformitate cu punctul 22 din RCSONU 1970 (2011), punctele 19 și 23 din RCSONU 1973 (2011) și punctul 4 din RCSONU 2174 (2014), după cum se prevede în anexa III la prezenta decizie.”

                     .

         Articolul 2
   Anexele I și III la Decizia 2011/137/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 20 octombrie 2014.

            Pentru Consiliu

            Președintele

         C. ASHTON

      (1)  Decizia 2011/137/PESC privind măsuri restrictive având în vedere situația din Libia (JO L 58, 3.3.2011, p. 53).

      ANEXĂ
      Informațiile prevăzute în anexele I și III la Decizia 2011/137/PESC referitoare la persoanele care figurează în continuare se înlocuiesc cu informațiile următoare:

                     DORDA, Abu Zayd Umar

                  Director, Organizația pentru Securitate Externă. Fidel al regimului. Șeful agenției de informații externe.
                  Statutul/localizarea presupusă: reținut în Libia.
                  Data desemnării de către ONU: 17.3.2011 (data desemnării de către UE: 28.2.2011).

                     AL-SENUSSI, Colonel Abdullah

                  Titlul: colonel
                  Data nașterii: 1949
                  Locul nașterii: Sudan

                     alias: Ould Ahmed, Abdoullah
                  Pașaport numărul: B0515260
                  Data nașterii: 1948
                  Locul nașterii: Anefif (Kidal), Mali
                  Data emiterii: 10 ianuarie 2012
                  Locul emiterii: Bamako, Mali
                  Data de expirare: 10 ianuarie 2017

                     alias: Ould Ahmed, Abdoullah
                  Numărul cărții de identitate maliene: 073/SPICRE
                  Locul nașterii: Anefif, Mali
                  Data emiterii: 6 decembrie 2011
                  Locul emiterii: Essouck, Mali
                  Directorul Serviciului de Informații Militare. Implicare a Serviciului de Informații Militare în reprimarea demonstrațiilor. În trecut, suspectat de implicare în masacrul de la închisoarea Abu Selim. Condamnat în lipsă pentru bombardarea zborului UTA. Cumnatul lui Muammar QADHAFI.
                  Statutul/localizarea presupusă: reținut în Libia.
                  Data desemnării de către ONU: 17.3.2011 (data desemnării de către UE: 28.2.2011).


title: Decizia Consiliului din 26 mai 1987 privind aplicarea între Comunitate și Elveția a dispozițiilor prevăzute în secțiunile II și III din Acordul privind serviciile ocazionale internaționale de transport rutier de călători cu autocarul și autobuzul (ASOR)

text:
               07/Volumul 02

               RO

               Jurnalul Ofícial al Uniunii Europene

               23

         31987D0286

               L 143/32

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 26 mai 1987
   privind aplicarea între Comunitate și Elveția a dispozițiilor prevăzute în secțiunile II și III din Acordul privind serviciile ocazionale internaționale de transport rutier de călători cu autocarul și autobuzul (ASOR)
   (87/286/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 75,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Acordul privind serviciile ocazionale internaționale de transport rutier de călători cu autocarul și autobuzul (ASOR) a fost aprobat în numele Comunității Economice Europene prin Decizia 82/505/CEE (4); întrucât ASOR a intrat în vigoare la 1 decembrie 1983 între Comunitatea Economică Europeană, Finlanda, Norvegia, Suedia și Turcia; întrucât ASOR a intrat în vigoare la 1 iunie 1986 pentru Austria;
   întrucât ASOR nu a intrat în vigoare în cazul Elveției până la 1 ianuarie 1987; întrucât din articolul 18 alineatul (4) rezultă că dispozițiile din secțiunile II și III ale acordului ASOR ar trebui să se aplice Elveției începând cu 1 august 1987;
   întrucât Elveția a solicitat acordul celorlalte părți contractante ca data să fie devansată pentru 1 aprilie 1987, având în vedere dezavantajele practice și economice pe care le-ar prezenta punerea în aplicare cu Elveția a secțiunilor II și III din acordul ASOR în plin sezon turistic;
   întrucât este oportun din motive practice, economice și politice ca ASOR să se aplice începând cu 1 iunie 1987,
   DECIDE:
   Articol unic
   Comunitatea Economică Europeană acceptă ca dispozițiile prevăzute în secțiunile II și III ale Acordului privind serviciile ocazionale internaționale de transport rutier de călători cu autocarul și autobuzul (ASOR) să se aplice între Comunitate și Elveția începând cu 1 iunie 1987.

      Adoptată la Bruxelles, 26 mai 1987.

            Pentru Consiliu

            Președintele

         L. TINDEMANS

      (1)  JO C 113, 28.4.1987, p. 3.

      (2)  Aviz adoptat la 15 mai 1987 (nepublicat încă în Jurnalul Oficial).

      (3)  Aviz adoptat la 14 mai 1987 (nepublicat încă în Jurnalul Oficial).

      (4)  JO L 230, 5.8.1982, p. 38.